pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วธ.เปิดตัวภาพยนตร์แอนิเมชั่นเรื่องยิ่งใหญ่ “รามเกียรติ์” หวังให้เด็ก-เยาวชน ๔.๐ เข้าถึงมรดกภูมิปัญญาของชาติโดยง่าย
วันศุกร์ที่ 23 มีนาคม 2561
วธ.เปิดตัวภาพยนตร์แอนิเมชั่นเรื่องยิ่งใหญ่ “รามเกียรติ์” หวังให้เด็ก-เยาวชน ๔.๐ เข้าถึงมรดกภูมิปัญญาของชาติโดยง่าย
วธ.เปิดตัวภาพยนตร์แอนิเมชั่นเรื่องยิ่งใหญ่ “รามเกียรติ์” หวังให้เด็ก-เยาวชน ๔.๐ เข้าถึงมรดกภูมิปัญญาของชาติโดยง่าย
เมื่อวันที่ ๒๒ มีนาคม ๒๕๖๑ หอประชุมเล็ก ศูนย์วัฒนธรรมแห่งประเทศไทย นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม (วธ.) ประธานแถลงข่าวกล่าวว่า การสร้างภาพยนตร์แอนิเมชั่น "รามเกียรติ์ จากจิตรกรรมรอบพระระเบียงพระอุโบสถวัดพระศรีรัตนศาสดาราม" ตอน "รามาวตาร” เป็นหนึ่งในโครงการสําคัญ ของกระทรวงวัฒนธรรมที่ดําเนินการตามนโยบายประเทศไทย ๔.๐ ของรัฐบาล เพื่อนําพาประเทศไปสู่ความมั่นคง มั่งคั่ง ยั่งยืน โดยขับเคลื่อนด้วยทุนทางวัฒนธรรม ๕ ประเภท หรือ ๕F คือ ๑) Fightings ศิลปะการต่อสู้ เช่น มวยไทย ฟันดาบ กระบี่กระบอง ๒) Festivals งานประเพณีต่างๆของไทย ๓) Foods อาหารไทย เช่น อาหารท้องถิ่น อาหารสุขภาพ ขนมไทย ๔) Fashions ศิลปะการแต่งกาย เช่น การใช้ผ้าไทย เครื่องประดับ การแต่งกายชุดไทยในกิจกรรมสําคัญ และ ๕) คือ Films ภาพยนตร์ เพื่อส่งเสริมการต่อยอดสร้างสรรค์ การเพิ่มมูลค่าทางเศรษฐกิจและสื่อบันเทิงประเภทต่างๆ
"ภาพยนตร์แอนิเมชั่น ตอน รามาวตาร ถือเป็นนวัตกรรมสร้างสรรค์ โดยการนําภาพจิตรกรรมฝาผนังรอบพระระเบียงพระอุโบสถวัดพระศรีรัตนศาสดาราม เรื่อง รามเกียรติ์ ซึ่งเป็นวรรณคดีสําคัญของไทยและอาเซียน ดัดแปลงมาจาก รามายณะของอินเดีย และมีอิทธิพลทางความคิด ความเชื่อ ศิลปวัฒนธรรม และหลักการดําเนินชีวิตของคนในภูมิภาคนี้มาแต่โบราณ มาสร้างสรรค์ให้เคลื่อนไหวเสมือนจริง ในรูปแบบแอนิเมชั่น ซึ่งมีส่วนสําคัญที่จะทําให้เด็ก เยาวชน และประชาชนทั่วไปได้เรียนรู้เรื่องรามเกียรติ์ ได้ง่ายยิ่งขึ้น และเข้าถึงศิลปวัฒนธรรมอันทรงคุณค่าของไทยอย่างน่าสนใจ สนุกสนาน เพลิดเพลิน สอดคล้องกับยุคสมัย ถือเป็นต้นแบบและแรงบันดาลใจให้ผู้ผลิตสื่อรุ่นใหม่ ในการสร้างสรรค์สื่อที่ดีเพื่อสังคม” นางฉวีรัตน์ กล่าว
จากนั้นเป็นการเสวนา เรื่อง "คุณค่าวรรณคดีเรื่อง รามเกียรติ์ จากจิตรกรรมรอบระเบียงพระอุโบสถวัดพระศรีรัตนศาสดาราม สู่มรดกภูมิปัญญาทางวัฒนธรรมของมวลมนุษยชาติ” โดย นายสาคร โสภา นายช่างใหญ่ผู้ดูแลการอนุรักษ์ภาพจิตรกรรมวัดพระศรีรัตนศาสดาราม กล่าวถึงคุณค่าจิตรกรรมฝาผนัง ร่วมด้วย นายนนทรีย์ นิมิบุตร ผู้อํานวยการบริหารภาพยนตร์ไทยและต่างประเทศ กล่าวถึงการผลิตภาพยนตร์ของไทยและต่างประเทศ นายอธิปัตย์ กมลเพ็ชร ผู้กํากับภาพยนตร์แอนิเมชั่น รามเกียรติ์ กล่าวถึงแนวคิดและเทคนิคการผลิตแอนิเมชั่น และดําเนินรายการโดย นายอนุชา ทีรคานนท์ ผู้อํานวยการสถาบันไทยคดีศึกษา มหาวิทยาลัย ธรรมศาสตร์ ทั้งนี้ ประชาชนผู้สนใจสามารถติดตามข่าวสารการผลิตภาพยนตร์แอนิเมชั่น รามเกียรติ์ ตอน "รามาวตาร” ได้ทาง www.culture.go.th หรือ https://www.facebook.com/DCP.culture ซึ่งเมื่อผลิตแล้วเสร็จ ทางกระทรวงวัฒนธรรม จะดําเนินการเผยแพร่ทางโรงภาพยนตร์และสถานศึกษาต่างๆ ต่อไป
รัฐบาลไทย-ข่าวทำเนียบรัฐบาล-นายกรัฐมนตรีเผยช่วงเวลาที่ทำงานต่างประเทศ คิดถึงทุกคนเสมอ ระบุอยู่ที่ไหนก็ไม่สุขใจเท่ากับอยู่บ้านเรา
วันอังคารที่ 20 พฤศจิกายน 2561
นายกรัฐมนตรีเผยช่วงเวลาที่ทํางานต่างประเทศ คิดถึงทุกคนเสมอ ระบุอยู่ที่ไหนก็ไม่สุขใจเท่ากับอยู่บ้านเรา
นายกรัฐมนตรีเผยช่วงเวลาที่ทํางานต่างประเทศ คิดถึงทุกคนเสมอ ระบุอยู่ที่ไหนก็ไม่สุขใจเท่ากับอยู่บ้านเรา
วันนี้ (20 พฤศจิกายน 2561) เวลา 14.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานการประชุมคณะรัฐมนตรีว่า “คิดถึงกันหรือเปล่าไม่รู้ นายกไม่อยู่หลายวัน นายกคิดถึงทุกคนเสมอ คิดถึงสื่อ คิดถึงคนไทย คิดถึงคนทุกกลุ่มทุกฝ่าย ถึงแม้นายกจะไม่อยู่ นายกได้มอบหมายภารกิจต่าง ๆ ไว้แล้ว ก็ทราบดีว่ามีปัญหาหลายด้าน” นายกรัฐมนตรีกล่าวต่อไปว่า ตอนนี้อยากให้คนไทยนึกถึงเพลง “บ้านเรา” พร้อมกับร้องเพลงบ้านเราตอนหนึ่งว่า “บ้านเรา แสนสุขใจ แม้จะอยู่ที่ไหน ๆ ไม่สุขใจเหมือนบ้านเรา” และพูดว่า ไปไหนก็ทานข้าวไม่อร่อย แต่ต้องไปทํางาน จึงต้องไป เพื่อติดต่อกับต่างประเทศด้านการค้า การลงทุนกับต่างประเทศ รวมถึงเพื่อแสดงวิสัยทัศน์ และแสดงความคิดเห็นในเวทีโลก
---------------------------------------
รัฐบาลไทย-ข่าวทำเนียบรัฐบาล-นายกรัฐมนตรีขอฟังแนวทางการแก้ปัญหาสารเคมีรอบด้าน  ชูเกษตรอินทรีย์เป็นแนวทางเกษตรกรรม
วันอังคารที่ 3 กันยายน 2562
นายกรัฐมนตรีขอฟังแนวทางการแก้ปัญหาสารเคมีรอบด้าน  ชูเกษตรอินทรีย์เป็นแนวทางเกษตรกรรม
นายกรัฐมนตรี แถลงแก่สื่อมวลชน ภายหลังประชุมคณะรัฐมนตรี
วันนี้ (3 ก.ย 62) เวลา 14.00 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมแถลงแก่สื่อมวลชนภายหลังการประชุมคณะรัฐมนตรี ถึงการใช้สารเคมีในอุสาหกรรมการเกษตรว่า ตนเองเข้าใจเหตุผลหลักการความจําเป็นในการใช้สารเคมี พาราควอต คลอร์ไพริฟอส และไกลโฟเซต ซึ่งเกี่ยวข้องกับ 3 กระทรวงทั้งกระทรวงเกษตรและสหกรณ์ กระทรวงสาธารณสุข กระทรวงอุตสาหกรรม จากรายงานของคณะกรรมการวัตถุอันตราย โดยกระทรวงเกษตรและสหกรณ์ แจงว่าต้องหาสารชดเชยให้ได้ก่อน รวมทั้งต้องพิจารณาหลายมิติทั้งรัฐ ผู้บริโภค เกษตรกร เพื่อไม่ให้กระทบทุกด้านๆ โดยส่วนตัวแล้วไม่เห็นด้วยในการใช้สารเคมี อย่างไรก็ตามจะเดินหน้าสู่การทําเกษตรอินทรีย์หรือเกษตร Gap ที่ควบคุมได้ โดยจะร่วมมือกันแก้ปัญหาโดยเร็ว
.......................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงพลังงาน ได้ให้การต้อนรับ ดร.ฟาร์ตี้ ไบโรล์ ผู้อำนวยการทบวงการพลังงานระหว่างประเทศ (IEA)
วันพฤหัสบดีที่ 19 กรกฎาคม 2561
กระทรวงพลังงาน ได้ให้การต้อนรับ ดร.ฟาร์ตี้ ไบโรล์ ผู้อํานวยการทบวงการพลังงานระหว่างประเทศ (IEA)
ดร.ฟาร์ตี้ ไบโรล์ ผู้อํานวยการทบวงการพลังงานระหว่างประเทศ (IEA) ให้เกียรติเยือนกระทรวงพลังงานอย่างเป็นทางการ พร้อมบรรยายพิเศษ ในหัวข้อ สถานการณ์ทิศทางพลังงานโลก ตลาดน้ํามัน เทคโนโลยีด้านพลังงาน พร้อมแลกเปลี่ยนความคิดเห็นในประเด็นพลังงานโลกที่สําคัญๆ
กระทรวงพลังงาน โดยดร.ศิริ จิระพงษ์พันธ์ รัฐมนตรีว่าการกระทรวงพลังงาน ได้ให้การต้อนรับ ดร.ฟาร์ตี้ ไบโรล์ ผู้อํานวยการทบวงการพลังงานระหว่างประเทศ (Dr.Fatih Birol Executive Director of International Energy Agency : IEA) ซึ่งได้ให้เกียรติเยือนกระทรวงพลังงานอย่างเป็นทางการ พร้อมบรรยายพิเศษ ในหัวข้อ สถานการณ์ทิศทางพลังงานโลก ตลาดน้ํามัน เทคโนโลยีด้านพลังงาน ตลอดจนแลกเปลี่ยนความคิดเห็นในประเด็นพลังงานโลกที่สําคัญ ๆ โดยมีผู้บริหารจากกระทรวงพลังงาน รวมทั้งผู้บริหารตลอดจนเจ้าหน้าที่จากหน่วยงานด้านพลังงานที่เกี่ยวข้องเข้าร่วม
ทั้งนี้ ภายหลังการบรรยายพิเศษ รัฐมนตรีว่าการกระทรวงพลังงาน พร้อมด้วยผู้บริหารระดับสูงกระทรวงพลังงาน ได้ทําการหารือร่วมกับ ดร.ฟาร์ตี ไบโรล์ ผู้อํานวยการ IEA ดังกล่าว โดยมีประเด็นและกรอบการหารือด้านพลังงานที่สําคัญ ๆ ประกอบด้วย แนวโน้มและทิศทางของตลาดน้ํามัน ทิศทางของตลาดพลังงานในปัจจุบันและอนาคต การพัฒนาพลังงานทดแทน ทิศทางของการใช้เทคโนโลยีที่ก้าวกระโดดเพื่อเพิ่มประสิทธิภาพการใช้พลังงาน อาทิ เทคโนโลยียานยนต์ไฟฟ้า (EV) และรูปแบบการผลิตไฟฟ้าจากพลังงานแสงอาทิตย์ซึ่งเทคโนโลยีได้พัฒนาอย่างรวดเร็ว เป็นต้น
นอกจากนี้ กระทรวงพลังงานได้ใช้โอกาสในการมาเยือนของผู้อํานวยการ IEA ครั้งนี้ หารือประเด็นสําคัญ เช่น ทิศทางความร่วมมือระหว่างไทย และทบวงพลังงานระหว่างประเทศ ทั้งในปัจจุบันและอนาคต ซึ่งเบื้องต้นกระทรวงพลังงาน ได้ขอความร่วมมือให้ทบวงพลังงานระหว่างประเทศ ร่วมพัฒนาและศึกษานโยบาย องค์ความรู้ ข้อมูล และการจัดส่งผู้เชี่ยวชาญด้านพลังงานในสาขาต่างๆ เข้ามาให้คําปรึกษากับไทย โดยเฉพาะในด้านการวางแผนแม่บทการพัฒนาพลังงานระยะยาวของไทย การจัดทําเป้าหมายการพัฒนาที่ยั่งยืน (Sustainable Development Goals–SDGs) และการวางแผนด้านการจัดทําสํารองน้ํามัน เป็นต้น โดยองค์ความรู้จาก IEA กระทรวงพลังงานจะได้นําไปปรับใช้ในกระบวนการวางแผนและกําหนดยุทธศาสตร์ด้านพลังงานอย่างเป็นมาตรฐาน เพื่อสร้างความมั่นคงด้านพลังงานให้แก่ประเทศในระยะยาว
สําหรับการมาเยือนของผู้บริหารระดับสูงจากทบวงพลังงานระหว่างประเทศหรือ IEA นี้ แสดงให้เห็นถึงความสําเร็จของการกําหนดนโยบายด้านพลังงานของไทยในเวทีโลก และย้ําถึงการเป็นพันธมิตรที่ดีระหว่างไทยและ IEA ที่แม้ประเทศไทยจะไม่ใช่สมาชิกหลัก แต่ถือได้ว่าที่ผ่านมาประเทศไทยได้รับความร่วมมือและการช่วยเหลือด้านการแบ่งปันองค์ความรู้ด้านพลังงานในระดับสากลด้วยดีมาโดยตลอด
รัฐบาลไทย-ข่าวทำเนียบรัฐบาล-ปลัด สธ. ขอความร่วมมือผู้ว่าราชการจังหวัด บังคับใช้กฎหมายควบคุมเครื่องดื่มแอลกอฮอล์
วันพุธที่ 11 เมษายน 2561
ปลัด สธ. ขอความร่วมมือผู้ว่าราชการจังหวัด บังคับใช้กฎหมายควบคุมเครื่องดื่มแอลกอฮอล์
ปลัดกระทรวงสาธารณสุข ส่งหนังสือถึงผู้ว่าราชการจังหวัดทุกจังหวัด ขอความร่วมมือดําเนินการตามมาตรการควบคุมเครื่องดื่มแอลกอฮอล์ตาม พ.ร.บ.ควบคุมเครื่องดื่มแอลกอฮอล์ พ.ศ.2551  เพื่อลดการบาดเจ็บจากการจราจร ในช่วงเทศกาลสงกรานต์ ปี 2561
นายแพทย์เจษฎา โชคดํารงสุข ปลัดกระทรวงสาธารณสุข กล่าวภายหลังการเป็นประธานคณะกรรมการควบคุมเครื่องดื่มแอลกอฮอล์ ครั้งที่ 1/2561 ว่า ที่ประชุมให้ความสําคัญและเร่งดําเนินการตามมาตรการเฝ้าระวัง ป้องกันและบังคับใช้กฎหมายควบคุมเครื่องดื่มแอลกอฮอล์ ตาม พ.ร.บ. ควบคุมเครื่องดื่มแอลกอฮอล์ พ.ศ.2551ในช่วงเทศกาลสงกรานต์ ปี 2561 โดยส่งหนังสือถึงผู้ว่าราชการจังหวัดเพื่อขอความร่วมมือในฐานะประธานคณะกรรมการควบคุมเครื่องดื่มแอลกอฮอล์จังหวัด ให้ดําเนินการอย่างเคร่งครัด ได้แก่ 1.ห้ามดื่มบนทางในขณะขับขี่หรือโดยสารยานพาหนะ 2.ห้ามขายบนทาง 3.ห้ามขายนอกเวลาที่กฎหมายกําหนด 4.ห้ามขายให้บุคคลอายุต่ํากว่า 20 ปีบริบูรณ์
นอกจากนี้ กระทรวงสาธารณสุขได้ร่วมกับสํานักงานกองทุนสนับสนุนการสร้างเสริมสุขภาพ (สสส.) และสํานักงานตํารวจแห่งชาติ ดําเนินโครงการ “ตรวจวัดปริมาณแอลกอฮอล์ในเลือดจากผู้ขับขี่ที่บาดเจ็บหรือเสียชีวิต” สําหรับกรณีที่เกิดอุบัติเหตุเจ้าหน้าที่ตํารวจจะทําการตรวจวัดระดับแอลกอฮอล์ ในผู้ขับขี่ทุกราย หากไม่สามารถตรวจวัดแอลกอฮอล์ทางลมหายใจได้ จะส่งตัวผู้ขับขี่ไปเจาะเลือดตรวจแอลกอฮอล์ที่ รพ.สังกัดกระทรวงสาธารณสุข เพื่อนําผลไปประกอบการดําเนินคดีตามกฎหมายต่อไป และในกรณีที่มีผู้บาดเจ็บหรือเสียชีวิตที่อายุต่ํากว่า 20 ปีบริบูรณ์ที่สงสัยว่าดื่มสุรา ให้โรงพยาบาลรายงานและแจ้งไปยังสํานักงานสาธารณสุขจังหวัดหรือสํานักงานป้องกันควบคุมโรค เพื่อสอบสวนหาผู้กระทําผิด
ด้าน นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ว่า จากการลงพื้นที่พบผู้ประกอบการ ร้านค้า ที่เข้าดําเนินการกว่าร้อยละ 80แจ้งว่าไม่ทราบกฎหมายควบคุมเครื่องดื่มแอลกอฮอล์ กรมควบคุมโรคจึงได้ดําเนินการสํารวจข้อมูลเพิ่มเติมในเดือนกุมภาพันธ์ 2561 พบว่าผู้ประกอบการ ร้านค้าส่วนใหญ่ทราบข้อมูลเกี่ยวกับกฎหมายควบคุมเครื่องดื่มแอลกอฮอล์บ้าง ร้อยละ 66 ไม่มีความรู้เลย ร้อยละ 14 ส่วนใหญ่มากกว่าร้อยละ 91 คิดว่าผู้ที่จะขายเครื่องดื่มแอลกอฮอล์ต้องมีความรู้เรื่องของกฎหมาย และการให้ข้อมูลนั้นควรใช้เวลาประมาณ 5 – 10 นาที กรมควบคุมโรคและกรมสรรพสามิต จึงร่วมจัดทําโครงการศึกษาการให้ความรู้แก่ผู้ขอใบอนุญาตจําหน่ายสุรา ในพื้นที่นําร่อง เพื่อให้ความรู้แก่ผู้ขอใบอนุญาตจําหน่ายสุราอันจะนําไปสู่การไม่กระทําผิดกฎหมาย โดยไม่เป็นการเพิ่มภาระให้แก่ประชาชนเกินสมควร และอาจนําไปสู่การกําหนดนโยบายหรือมาตรการควบคุมเครื่องดื่มแอลกอฮอล์อื่นๆ ต่อไป
ทั้งนี้ ข้อมูลช่วงเทศกาลสงกรานต์ปี 2555 - 2559 พบผู้บาดเจ็บและเสียชีวิตจากการจราจรทางถนนที่เกี่ยวเนื่องกับเครื่องดื่มแอลกอฮอล์ เป็นผู้ดื่มเครื่องดื่มแอลกอฮอล์ จํานวนถึง 137,385 คน พบการบาดเจ็บและเสียชีวิตสูงสุด ในวันที่ 13เมษายน โดยพบว่าผู้ประสบอุบัติเหตุที่บาดเจ็บและเสียชีวิตสูงสุดเป็นกลุ่มเยาวชนอายุตั้งแต่ 15 – 19 ปี
**********************************11 เมษายน 2561
รัฐบาลไทย-ข่าวทำเนียบรัฐบาล-‘หม่อมเต่า’ ห่วงแรงงานนั่งร้านถล่มที่ภูเก็ต ส่ง ‘ที่ปรึกษารัฐมนตรี’ รุดเยี่ยมอาการคนงาน พร้อมกำชับนายจ้างใช้แรงงานต่างด้าวถูกกฎหมาย
วันพุธที่ 14 สิงหาคม 2562
‘หม่อมเต่า’ ห่วงแรงงานนั่งร้านถล่มที่ภูเก็ต ส่ง ‘ที่ปรึกษารัฐมนตรี’ รุดเยี่ยมอาการคนงาน พร้อมกําชับนายจ้างใช้แรงงานต่างด้าวถูกกฎหมาย
ม.ร.ว.จัตุมงคล โสณกุล รัฐมนตรีว่าการกระทรวงแรงงาน ห่วงใยแรงงานเหตุนั่งร้านก่อสร้างคอนโดฯ ถล่มทับคนงานจนเป็นเหตุให้เสียชีวิต 3 รายและบาดเจ็บ 8 ราย โดยได้มอบหมายให้ รศ.ดร.จักษ์ พันธ์ชูเพชร ที่ปรึกษา รมว.แรงงาน และคณะ ลงพื้นที่ จ.ภูเก็ต
ม.ร.ว.จัตุมงคล โสณกุล รัฐมนตรีว่าการกระทรวงแรงงาน ห่วงใยแรงงานเหตุนั่งร้านก่อสร้างคอนโดฯ ถล่มทับคนงานจนเป็นเหตุให้เสียชีวิต 3 รายและบาดเจ็บ 8 ราย โดยได้มอบหมายให้ รศ.ดร.จักษ์ พันธ์ชูเพชร ที่ปรึกษา รมว.แรงงาน และคณะ ลงพื้นที่ จ.ภูเก็ต ติดตามความคืบหน้าการให้ความช่วยเหลือลูกจ้างตามสิทธิประโยชน์จากประกันสังคม พร้อมกําชับนายจ้างใช้แรงงานต่างด้าวที่ถูกต้องตามกฎหมาย จะได้รับความคุ้มครองตามสิทธิที่กฎหมายกําหนด ทั้งนี้ kayw Soe wai ฑูตแรงงานเมียนมา ประจําจังหวัดระนอง (Labor attache Myanman Embassy in Thailand) ร่วมลงพื้นที่ในครั้งนี้ด้วย
เมื่อวันที่ 14 สิงหาคม 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มอบหมายหมายให้ รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองอธิบดีกรมการจัดหางาน ลงพื้นที่จังหวัดภูเก็ตไปยังสถานที่เกิดเหตุนั่งร้านของโครงสร้างอาคารคอนโดมิเนียมถล่มทับคนงานจํานวน 11 คน ซึ่งตั้งอยู่บนถนนวิเศษ ต.ราไวย์ อ.เมืองภูเก็ต เพื่อติดตามความคืบหน้าการให้ความช่วยเหลือลูกจ้างที่ได้รับบาดเจ็บและเสียชีวิตจากเหตุดังกล่าว พบว่า มีคนงานได้รับบาดเจ็บ 8 คน อีก 3 รายติดอยู่ในอาคารและพบร่างเสียชีวิตในเวลาต่อมา สําหรับบริษัท ภูเก็ต บิลท์ จํากัด มีผู้รับเหมาเป็นนายจ้างของแรงงานที่ประสบเหตุ ประกอบกิจการก่อสร้างที่พักอาศัย
จากนั้น ที่ปรึกษารัฐมนตรีว่าการกระทรวงแรงงาน พร้อมด้วย รองอธิบดีกรมการจัดหางาน ฑูตแรงงานเมียนมา ประจําจังหวัดระนอง และคณะ ได้เดินทางไปตรวจเยี่ยมและมอบกระเช้าแก่ลูกจ้างที่นอนพักรักษาตัว ณ โรงพยาบาลวชิระภูเก็ต จํานวน 2 ราย รายแรกบาดเจ็บเนื่องจากกระดูกเชิงกรานด้านซ้ายหัก ส่วนอีกรายกระดูกต้นแขนขวาหักและซี่โครงหัก สําหรับการให้ความช่วยเหลือลูกจ้างที่เสียชีวิตจํานวน 3 ราย จะได้รับสิทธิประโยชน์จากสํานักงานประกันสังคม แบ่งเป็น ค่าทําศพเป็นเงินรายละ 33,000 บาท ค่าทดแทนเสียชีวิตร้อยละ 70 ของค่าจ้างรายเดือนเป็นระยะเวลา 10 ปี เป็นเงินจํานวน 720,720 บาทต่อราย เงินบําเหน็จชราภาพ ซึ่งขึ้นอยู่กับระยะเวลาการทํางานและอัตราค่าจ้างที่ได้รับ รวมทั้งสิ้น 2,320,121.20 บาท ซึ่งยังไม่รวมค่ารักษาพยาบาลและค่าทดแทนของลูกจ้างที่นอนพักรักษาตัวในโรงพยาบาล
นอกจากนั้นในวันนี้ ที่ปรึกษารัฐมนตรีว่าการกระทรวงแรงงาน พร้อมด้วยรองอธิบดีกรมการจัดหางาน ได้เดินทางมาร่วมงานศพ ที่วัดสว่างอารมณ์ ตําบลราไวย์ อําเภอเมืองภูเก็ต โดยในเบื้องต้นได้มอบเงินค่าทําศพให้กับญาติของผู้เสียชีวิต รายละ 33,000 บาท
-------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักงานประกันสังคม - ข้อมูล/
14 สิงหาคม 2562
รัฐบาลไทย-ข่าวทำเนียบรัฐบาล-ก.กลาโหม ย้ำกองทัพ เป็นหลักและคงความต่อเนื่องสนับสนุนการกักตัวควบคุมโรคของรัฐ คู่ไปกับเฝ้าระวังและสนับสนุนมาตรการผ่อนคลายระยะ 4  [กระทรวงกลาโหม]
วันเสาร์ที่ 13 มิถุนายน 2563
ก.กลาโหม ย้ํากองทัพ เป็นหลักและคงความต่อเนื่องสนับสนุนการกักตัวควบคุมโรคของรัฐ คู่ไปกับเฝ้าระวังและสนับสนุนมาตรการผ่อนคลายระยะ 4  [กระทรวงกลาโหม]
ก.กลาโหม ย้ํากองทัพ เป็นหลักและคงความต่อเนื่องสนับสนุนการกักตัวควบคุมโรคของรัฐ คู่ไปกับเฝ้าระวังและสนับสนุนมาตรการผ่อนคลายระยะ 4
พล.ท.คงชีพ ตันตระวาณิชย์ โฆษก กห. เปิดเผยว่า 0900 พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ณ ศูนย์บรรเทาสาธารณภัย กห. ในศาลาว่าการกลาโหม
สรุปสถานภาพคนไทยที่เดินทางผ่านสายการบินกลับจากต่างประเทศ ตั้งแต่ 4 ก.พ. ถึงปัจจุบัน และเข้าสู่สถานที่กักกันตัวของรัฐ ( State Quarantine ) จํานวน 20,165 คน ในสถานกักกันตัวที่กําหนด 36 แห่ง พบผู้ติดเชื้อและส่งเข้ารักษาระหว่างกักตัว 104 ราย ส่งกลับภูมิลําเนาแล้ว 13,623 คน ยังอยู่ระหว่างพักกักตัว 6,533 คน โดยระหว่าง 13 -14 มิ.ย.63 จะมีคนไทยเดินทางเข้ามาอีกจํานวน 974 คน ใน 7 เที่ยวบิน
พร้อมรับทราบ สถานภาพของคนไทยที่เดินทางกลับจากประเทศรอบบ้าน ผ่านช่องทางผ่านแดนทางบก และเข้าสู่สถานที่กักกันตัวในพื้นที่จังหวัด ( Local Quarantine ) ที่กําหนด รวม 25,835 คน ใน 878 สถานที่ 77 จว. โดยยังอยู่ระหว่างพักกักตัว 4,902 คน
พล.อ.ชัยชาญ‘ ได้กล่าวแสดงความขอบคุณทุกเหล่าทัพและเจ้าหน้าที่จากทุกหน่วยงาน ที่ร่วมกันดูแลคนไทยเดินทางกลับจากต่างประเทศและปฏิบัติหน้าที่เป็นหลักตามมาตรการกักตัวควบคุมโรคของรัฐ ซึ่งมีส่วนสําคัญยิ่งต่อการคัดกรองและควบคุมการแพร่ระบาดจากภายนอกประเทศที่ผ่านมา ในระหว่างที่สถานการณ์การแพร่ระบาดของโลกในภาพรวมยังไม่สามารถควบคุม โดยย้ําขอให้ปฏิบัติหน้าที่ต่อเนื่องกันไปด้วยความไม่ประมาทและให้พัฒนาความสามารถรองรับคนไทยกลับจากต่างประเทศที่ยังตกค้างอยู่จํานวนมาก
พร้อมขอให้ทุกเหล่าทัพ ยังคงเฝ้าระวังสถานการณ์ของโรคและเตรียมการสนับสนุนมาตรการผ่อนคลายในระยะที่ 4 ที่จะมีขึ้นหลัง 15 มิ.ย.นี้ โดยจําเป็นต้องสร้างความเข้าใจกับประชาชนมากขึ้น ขณะเดียวกัน ยังคงจําเป็นต้องเตรียมความพร้อมแผนปฏิบัติการหากมีสถานการณ์แพร่ระบาดซ้ํา. และขอให้ทุกเหล่าทัพยังคงสนับสนุนให้การช่วยเหลือประชาชนในหลายกลุ่มอาชีพที่ได้รับผลกระทบต่อเนื่องกันไป โดยเฉพาะการกระจายจัดชุดซ่อมเคลื่อนที่ สนับสนุนซ่อมเครื่องมือการเกษตรกับเกษตรกรพื้นบ้าน เพื่อเตรียมพร้อมการฟื้นตัวของภาคการเกษตรในฤดูฝนที่กําลังมาถึง
รัฐบาลไทย-ข่าวทำเนียบรัฐบาล-กฎกระทรวงว่าด้วยการออกและขายสลากออมทรัพย์ ธอส. มีผลบังคับใช้แล้ว เตรียมออกรางวัลงวดที่ 1 วันที่ 16 ตุลาคมนี้
วันพุธที่ 18 กันยายน 2562
กฎกระทรวงว่าด้วยการออกและขายสลากออมทรัพย์ ธอส. มีผลบังคับใช้แล้ว เตรียมออกรางวัลงวดที่ 1 วันที่ 16 ตุลาคมนี้
กฎกระทรวงว่าด้วยการออกและขายสลากออมทรัพย์ธนาคารอาคารสงเคราะห์ พ.ศ. 2562 มีผลบังคับใช้แล้วเมื่อวันที่ 17 กันยายน 2562 และกําหนดให้มีการออกรางวัลครั้งที่ 1 ในวันที่ 16 ตุลาคม 2562
กฎกระทรวงว่าด้วยการออกและขายสลากออมทรัพย์ธนาคารอาคารสงเคราะห์ พ.ศ. 2562 มีผลบังคับใช้แล้วเมื่อวันที่ 11 กันยายน 2562 สําหรับผู้ที่ได้รับสิทธิ์ซื้อสลากฯ ธนาคารจะโอนเงินจากบัญชีเงินฝากออมทรัพย์รับโชคเพื่อซื้อสลากฯ ในวันที่ 1 ตุลาคม 2562 โดยลูกค้าสามารถรับสลากได้ที่สาขาที่เปิดบัญชีเงินฝากออมทรัพย์รับโชคได้ตั้งแต่วันที่ 9 ตุลาคม 2562 เป็นต้นไป และกําหนดให้มีการออกรางวัลครั้งที่ 1 ในวันที่ 16 ตุลาคม 2562
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ตามที่ ธอส. ได้เตรียมความพร้อมในการเปิดขายสลากออมทรัพย์ ธอส.รุ่นที่ 1 ชุดวิมานเมฆ จํานวน 27,000 หน่วย หรือ 27,000 ล้านบาท โดยให้ลูกค้าเปิดบัญชีเงินฝากออมทรัพย์รับโชคและฝากเงิน เพื่อเตรียมซื้อสลากฯ ได้ตั้งแต่วันที่ 22 กรกฎาคม - 15 สิงหาคม 2562 ที่ผ่านมา และได้ทําการ Random รายชื่อลูกค้าทั่วไปที่ได้รับสิทธิ์ซื้อสลากฯ ไปแล้วเมื่อวันที่ 19 สิงหาคม 2562 นั้น ล่าสุด กฎกระทรวงว่าด้วยการออกและขายสลากออมทรัพย์ธนาคารอาคารสงเคราะห์ พ.ศ. 2562 ได้มีผลบังคับใช้เรียบร้อยแล้วเมื่อวันที่ 17 กันยายน 2562 ธนาคารจึงขอแจ้งให้ผู้ที่ได้รับสิทธิ์ซื้อสลากฯ ทราบว่า ธนาคารจะโอนเงินจากบัญชีเงินฝากออมทรัพย์รับโชคเพื่อซื้อสลากฯ ในวันที่ 1 ตุลาคม 2562 โดยลูกค้าสามารถติดต่อขอรับสลากฯ ได้ที่สาขาที่เปิดบัญชีเงินฝากออมทรัพย์รับโชคได้ตั้งแต่วันที่ 9 ตุลาคม 2562 เป็นต้นไป และธนาคารได้กําหนดให้มีการออกรางวัล งวดที่ 1 ในวันที่ 16 ตุลาคม 2562 ซึ่งมีจํานวน 27 รางวัล ๆ ละ 200,000 บาท และจะออกรางวัลต่อเนื่องทุกวันที่ 16 ของเดือน ตลอด 3 ปี รวม 36 งวด 972 รางวัล มูลค่ารางวัลรวมสูงถึง 194.4 ล้านบาทสําหรับผลตอบแทนเมื่อฝากสลากฯ ครบ 3 ปี จะได้รับเงินต้นพร้อมดอกเบี้ยหน่วยละ 42,000 บาท หรือคิดเป็น 1.4% ต่อปี สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000
รัฐบาลไทย-ข่าวทำเนียบรัฐบาล-ยิ่งใหญ่ ไทยโชว์โขน "รามเกียรติ์" ฉลองครบรอบ 70 ปี ไทย-เมียนมา จัดแสดง  3 เมือง “กรุงเนปิดอ กรุงย่างกุ้ง เมืองมัณฑะเลย์”
วันศุกร์ที่ 22 มิถุนายน 2561
ยิ่งใหญ่ ไทยโชว์โขน "รามเกียรติ์" ฉลองครบรอบ 70 ปี ไทย-เมียนมา จัดแสดง  3 เมือง “กรุงเนปิดอ กรุงย่างกุ้ง เมืองมัณฑะเลย์”
ยิ่งใหญ่ ไทยโชว์โขน "รามเกียรติ์" ฉลองครบรอบ 70 ปี ไทย-เมียนมา
จัดแสดง  3 เมือง “กรุงเนปิดอ กรุงย่างกุ้ง เมืองมัณฑะเลย์”
นําวัฒนธรรมเชื่อมความสัมพันธ์ สร้างภาพลักษณ์ เกียรติภูมิของไทยสู่สากล
เมื่อวันที่ 21 มิถุนายน 2561 ที่ Myanmar International Convention Center 2 กรุงเนปิดอ สาธารณรัฐแห่งสหภาพเมียนมา นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เป็นประธานเปิดการแสดงโขน เรื่อง รามเกียรติ์ เนื่องในโอกาสฉลองครบรอบ 70 ปี ความสัมพันธ์ทางการทูตไทย-เมียนมา โดยมีนางอองซานซูจี ที่ปรึกษาแห่งรัฐสาธารณรัฐแห่งสหภาพเมียนมา แขกเกียรติยศ เอกอัครราชทูต ณ กรุงย่างกุ้ง รัฐมนตรีว่าการกระทรวงศาสนาและวัฒนธรรมเมียนม่า ผู้บริหารกระทรวงวัฒนธรรม ประชาชนชาวเมียนมาและชาวไทย เข้าร่วม
นายวีระ กล่าวว่า ประเทศไทย โดยกระทรวงวัฒนธรรม (วธ.) และสถานเอกอัครราชทูต ณ กรุงย่างกุ้ง ร่วมกับสาธารณรัฐแห่งสหภาพเมียนมา และหน่วยงานที่เกี่ยวข้องจัดกิจกรรมการแสดงโขน เรื่อง รามเกียรติ์ ณ กรุงเนปิดอ กรุงย่างกุ้ง และเมืองมัณฑะเลย์ สาธารณรัฐแห่งสหภาพเมียนมา ระหว่างวันที่ 17 - 25 มิถุนายน 2561 เนื่องในโอกาสฉลองครบรอบ 70 ปี ความสัมพันธ์ทางการทูตไทย-เมียนมา ทั้งนี้ ประเทศไทยได้สถาปนาความสัมพันธ์ทางการทูตกับสาธารณรัฐแห่งสหภาพเมียนมา เมื่อวันที่ 24 สิงหาคม พ.ศ.2491 และปัจจุบันทั้งสองประเทศ มีความสัมพันธ์ใกล้ชิดทั้งระดับรัฐบาลและประชาชน มีการพบปะและเยี่ยมเยือนกันอย่างเสมอมา
รัฐมนตรีว่าการกระทรวงวัฒนธรรม กล่าวอีกว่า สําหรับแสดงโขนเรื่อง รามเกียรติ์ ได้จัดขึ้นเมื่อวันที่ 19 มิถุนายนที่ผ่านมา ณ Yangon National Theater กรุงย่างกุ้ง และวันนี้ (21 มิถุนายน) ได้จัดการแสดงโขนขึ้น ณ Myanmar International Convention Center 2 กรุงเนปิดอ หลังจากนั้นจะมีพิธีเปิดและจัดการแสดงโขนในวันที่ 23 มิถุนายน ณ Mandalay National Theater เมืองมัณฑะเลย์ สาธารณรัฐแห่งสหภาพเมียนมา ทั้งนี้ เป็นความร่วมมือระหว่างประเทศไทย และสถานเอกอัครราชทูต ณ กรุงย่างกุ้ง กับสาธารณรัฐแห่งสหภาพเมียนมา ซึ่งการแสดงโขนเรื่อง รามเกียรติ์ แบ่งการแสดงเป็น 4 องก์ ได้แก่ องก์ 1 นารายณ์ปราบนนทุก แสดงโดยนักแสดงจากประเทศไทย องก์ 2 พระรามยกศร แสดงโดยนักแสดงจากสาธารณรัฐแห่งสหภาพเมียนมา องก์ 3 ลักสีดา แสดงโดยนักแสดงจากประเทศไทย และ องก์ 4 ยกรบ แสดงโดยนักแสดงจากประเทศไทย ซึ่งในส่วนประเทศไทยนั้น ได้นําคณะนาฏศิลป์จากกรมศิลปากรไปจัดการแสดงในครั้งนี้
นายวีระ กล่าวด้วยว่า การแสดงโขนเป็นศิลปะชั้นสูงและเป็นการแสดงที่งดงาม ซึ่งความร่วมมือระหว่างสองประเทศ ซึ่งถือว่าเป็นการขับเคลื่อนนโยบายของวธ.ในการใช้มิติทางวัฒนธรรม เพื่อเสริมสร้างความสัมพันธ์ เสริมสร้างภาพลักษณ์และเกียรติภูมิของประเทศไทยและนําความเป็นไทยสู่สากล รวมถึงจะส่งผลต่อความสัมพันธ์และการขยายความร่วมมือด้านต่างๆ ทั้งด้านวัฒนธรรม การท่องเที่ยว การลงทุนและการส่งออกระหว่างประเทศไทยกับประเทศเพื่อนบ้าน
-----------------
รัฐบาลไทย-ข่าวทำเนียบรัฐบาล-ไทย - อียู พัฒนาความร่วมมือทางวิชาการ ยกระดับมาตรฐานแรงงานสู่สากล
วันพฤหัสบดีที่ 1 พฤศจิกายน 2561
ไทย - อียู พัฒนาความร่วมมือทางวิชาการ ยกระดับมาตรฐานแรงงานสู่สากล
ปลัดกระทรวงแรงงาน ให้การต้อนรับ นายจูเซปเป บูซินี่ (Mr.Giuseppe Busini) รองหัวหน้าคณะผู้แทนสหภาพยุโรปประจําประเทศไทย โอกาสเข้าเยี่ยมคารวะและหารือข้อราชการ กระชับความร่วมมือด้านแรงงานให้แน่นแฟ้นมากยิ่งขึ้น
เมื่อวันที่ 1 พฤศจิกายน 2561 นายจรินทร์ จักกะพาก ปลัดกระทรวงแรงงาน ให้การต้อนรับ
นายจูเซปเป บูซินี่ (Mr.Giuseppe Busini) รองหัวหน้าคณะผู้แทนสหภาพยุโรปประจําประเทศไทย
ในโอกาสเข้าเยี่ยมคารวะและหารือข้อราชการในประเด็นความคืบหน้าของความร่วมมือประเด็นที่ประสงค์
จะผลักดันหรือขอรับการสนับสนุนจากสหภาพยุโรป อาทิ โครงการประชุมวิชาการด้านแรงงานระหว่างไทยกับสหภาพยุโรป โครงการสิทธิจากเรือสู่ฝั่ง โครงการความปลอดภัยและยุติธรรม : สิทธิและโอกาสของแรงงานต่างด้าวสตรีในภูมิภาคอาเซียน ผลการหารือระหว่างรัฐมนตรีว่าการกระทรวงแรงงานและเอกอัครราชทูตสหภาพยุโรปประจําประเทศไทย และการจัดส่งแรงงานไทยไปทํางานเก็บผลไม้ป่าในประเทศฟินแลนด์ ณ ห้องประชุมปลัดกระทรวงแรงงาน ชั้น 7 อาคารกระทรวงแรงงาน
ปลัดกระทรวงแรงงาน กล่าวว่า การหารือในประเด็นต่าง ๆ กับทางการอียูในวันนี้ถือว่าเป็นประโยชน์กับกระทรวงแรงงานอย่างยิ่ง ซึ่งที่ผ่านมาต้องขอขอบคุณอียูที่ช่วยเป็นที่ปรึกษาในหลายโครงการที่ได้ดําเนินการร่วมกัน โดยเฉพาะการปรับปรุงร่างกฎหมายให้ประสบความสําเร็จ ซึ่งจะได้หารือรายละเอียดในโอกาสต่อไป อย่างไรก็ตาม รัฐบาลไทยให้ความมุ่งมั่นในการคุ้มครองสิทธิความเสมอภาคเท่าเทียมของมนุษย์ ขณะเดียวกันได้คุ้มครองลูกจ้างผู้ใช้แรงงานและสิทธิแก่นายจ้างในสถานประกอบการ เพื่อสร้างสํานึกที่ดีร่วมกันระหว่างลูกจ้างกับนายจ้าง ขณะที่กรมการจัดหางานได้เน้นย้ําสหภาพยุโรปให้การคุ้มครองดูแลแรงงานไทยที่เดินทางไปทํางานเก็บผลไม้ป่า (ลูกเบอร์รี่) ในประเทศฟินแลนด์และสวีเดน ซึ่งเป็นรัฐสมาชิกของสหภาพยุโรปให้เป็นไปตามหลักสิทธิมนุษยชน เนื่องจากเดิมแรงงานไทยเดินทางไปทํางานด้วยวีซ่าประเภท seasonal work แต่ขณะนี้ไปทํางานด้วยวีซ่าประเภท Tourist Visa ซึ่งหากประสบปัญหาจะไม่ได้รับการคุ้มครองดูแลทางกฎหมาย ด้านกรมสวัสดิการและคุ้มครองแรงงาน ได้ให้อียูสนับสนุนความร่วมมือทางวิชาการแก่แรงงานนอกระบบซึ่งมีอยู่จํานวนมากในประเทศไทยและส่งเสริมการยกระดับมาตรฐานแรงงานไทย (Thai Labour Stand : TLS) ให้ผู้ประกอบการไม่ใช้แรงงานเด็ก แรงงานบังคับ และการค้ามนุษย์ด้านแรงงาน เพื่อให้เกิดการยอมรับในระดับสากลมากยิ่งขึ้นอีกด้วย